Albert Ayler

Sacsoffonydd, canwr a chyfansoddwr jazz avant-garde o'r Unol Daleithiau oedd Albert Ayler (13 Gorffennaf 1936 – 25 Tachwedd 1970).Richard Cook, Richard Cook's Jazz Encyclopedia (Llundain: Penguin Books, 2005), tt.25–26

Ar ôl profiad cynnar yn chwarae R&B a Bebop, dechreuodd Ayler recordio cerddoriaeth yn ystod cyfnod Jazz Rhydd y 1960au. Mae'n anodd categoreiddio arddull Ayler mewn unrhyw ffordd, ac fe wnaeth ennyn ymatebion anhygoel o gryf a gwahanol gan feirniaid a chefnogwyr fel ei gilydd. Mae ei arloesiadau wedi ysbrydoli cerddorion Jazz hyd heddiw. Mae rhai beirniaid yn dadlau, er bod chwarae Ayler yn gwbl wreiddiol ac anarferol doedd ei steil ddim hyd yn oed yn dilyn arddull Jazz Rhydd.Howard Mandel,"Albert Ayler's Fiery Sax, Now on Film", NPR Music, 7 Mehefin 2008; adalwyd 29 Hydref 2024

Mae ei recordiau triawd a phedwarawd ym 1964, fel Spiritual Unity a The Hilversum Session, yn dangos iddo ddatblygu syniadau improf enwau mawrion Jazz Rhydd John Coltrane ac Ornette Coleman i faesydd haniaethol. Mae ei gerddoriaeth ecstatig o 1965 a 1966, fel Spirits Rejoice a Truth Is Marching In, wedi'i chymharu gan feirniaid â sain band pres gorymdeithio cyfnod jazz cynnar, gan gynnwys themâu syml ond gydag improf gwyllt ac yn cael eu hystyried yn adfer gwreiddiau cyn dyddiau cynnar Jazz cyn iddo iddo gael ei boblogeiddio gan enwau mawr fel Louis Armstrong yn 1930au. Val Wilmer, As Serious as Your Life (Quartet, 1977), tt.95–96

Doedd Ayler byth am fodloni’r cyhoedd neu dyfu cynulleidfa gyson. Er gwaethaf derbyniad beirniadol positif, arhosodd yn dlawd trwy gydol ei oes ac yn aml roedd yn ceisio cefnogaeth ariannol gan ei deulu a'i gyd-gerddorion, gan gynnwys Coltrane. Perfformiodd yn angladd Coltrane yn 1967. 

Tua diwedd ei fywyd roedd Ayler yn mynd yn ansefydlog yn emosiynol, gan feio ei hun am broblemau iselder ei frawd. Ym 1969, cyflwynodd lythyr agored angerddol, dryslyd i'r cylchgrawn Criced o'r enw "To Mr. Jones - I Had a Vision ," lle disgrifiodd weledigaethau ysbrydol apocalyptaidd syfrdanol. Erfyniodd ar y darllenwyr i rannu neges ei datguddiadau, gan fynnu "Mae hyn yn bwysig iawn. Mae'r amser wedi dod". Cofiodd Noah Howard weld Ayler yr haf hwnnw, yn gwisgo menig a chôt ffwr hyd llawn er gwaethaf y gwres, ei wyneb wedi'i orchuddio yn Vaseline, a dweud "Rhaid imi amddiffyn fy hun."

Diflannodd Ayler ar 5 Tachwedd 1970, a darganfuwyd yn farw yn Afon West River Dinas Efrog Newydd ar 25 Tachwedd 1970, hunanladdiad tybiedig. Am beth amser wedyn, roedd sibrydion yn cylchredeg bod Ayler wedi cael ei lofruddio, gyda chwedl ar led bod y Maffia wedi ei glymu i jukebox.Biography, Ayler.co.uk; adalwyd 29 Hydref 2024

Yn 2005 ymddangosodd y ffilm ddogfen My Name Is Albert Ayler sy’n cynnwys cyfweliadau a pherfformiadau byw.

Discograffi
Rhyddhau  RecordwydDiscography, Ayler.co.uk; adalwyd 29 Hydref 2024  Albwm  Label 1963  1962 Something Different!!!!!! (The First Recordings Vols. 1 & 2)  Bird Notes 1964  1963  My Name Is Albert Ayler Debut 1964  1964  Spirits (Albert Ayler album)|Spirits (re-released as Witches & Devils) Debut 1971  1964  Swing Low Sweet Spiritual  Osmosis  1975  1964 Prophecy [Live]  ESP-Disk 1996  1964  Albert Smiles With Sunny [Live]  Inrespect  1965  1964  Spiritual Unity ESP 1966  1964  New York Eye and Ear Control ESP  2002  1964  The Copenhagen Tapes Ayler 1965  1964 Ghosts (ail rhyddhau fel Vibrations)  Debut  1980  1964  The Hilversum Session  Osmosis   1965  1965  Bells (album)|Bells  [Live] ESP 1965  1965  Spirits Rejoice ESP  1965  1965  Sonny's Time Now    Jihad  1965  1965  The New Wave in Jazz [Live]  Impulse!  2022  1966  La Cave Live, Cleveland 1966 Revisited  ezz-thetics 1982  1966  Live at Slug's Saloon (Albert Ayler album)|At Slug's Saloon, Vol. 1 & 2  [Live]  ESP  1990  1964–66  Albert Ayler  [Live]  Philology  2011  1966  Stockholm, Berlin 1966  [Live] hat MUSICS  1982  1966  Lörrach / Paris 1966 [Live]  hat MUSICS 1967  1965–67 In Greenwich Village [Live]Impulse!  1998  1965-1967  Live in Greenwich Village: The Complete Impulse Albums (IMPD-2-273)  Impulse! 1968  1967–68  Love Cry  Impulse!  1969  1968  New Grass Impulse!  1970  1969  Music Is the Healing Force of the Universe  Impulse!  1971  1969  The Last Album   Impulse!  2005  1970  Live on the Riviera [Live]  ESP 1971  1970  Nuits de la Fondation Maeght (Albert Ayler album)|Nuits de la Fondation Maeght Vol. 1 [Live]  Shandar 1971  1970  Nuits de la Fondation Maeght (Albert Ayler album)|Nuits de la Fondation Maeght Vol. 2 [Live]  Shandar 2022  1970  Revelations: The Complete ORTF 1970 Fondation Maeght Recordings  Elemental Music 2004  1960–70  Holy Ghost: Rare & Unissued Recordings (1962–70) Revenant 

 Cyfeiriadau 

Categori:Cerddorion Affricanaidd-Americanaidd
Categori:Cyfansoddwyr yr 20fed ganrif o'r Unol Daleithiau
Categori:Cyfansoddwyr jazz o'r Unol Daleithiau
Categori:Genedigaethau 1936
Categori:Marwolaethau 1970
Categori:Pobl fu farw yn Efrog Newydd
Categori:Sacsoffonyddion o'r Unol Daleithiau